recursal/SuperWikiNEXT-32B huggingface dataset:
Himmelfartssteinhellen på Oljeberget ved Jerusalem.
Utsyn mot tårnet.
**Himmelsfartskapellet** (hebraisk: קפלת העלייה, gresk: Εκκλησάκι της Αναλήψεως) på Oljeberget i nabolaget at-Tur i Jerusalem markerer det sted hvorifra Jesus etter kristen og muslimsk tradisjon skal ha forlatt den jordiske verden for å vende tilbake til himmelen. Stedet betraktes som hellig av kristne såvel som av muslimer regulert av Status Quo-bestemmelsene fra osmansk tid.

Historie
--------

### Tidlige bygnininger

Før Konstantins omvendelse til kristendommen i 312 feiret man Kristi himmelfartsdag i en grotte på Oljeberget (der Pater Noster-kirken står i dag), men ved pilegrimen Egerias besøk i 384 hadde feiringen flyttet til det sted der kapellet nå står. Det første kapellet på stedet ble oppført en gang mellom 384 og 390 av en romersk adelskvinne ved navn Poimenia. Poimenias kapell ble ødelagt av perserne i 614 og ble gjenoppført av patriark Modestus av Jerusalem. Denne kirken var rund og åpen mot himmelen. Modestus' kirke ble ødelagt av araberne på 900-tallet.

### Korsriddernes kirke

Omkring år 1150 gjenoppbygde og befestet korsridderne kapellet som en åttekantet bygning med tak. Bygningen fungerte også som beskyttelse for pilegrimer på vei mot Jeriko. Etter at Saladin hadde inntatt Jerusalem i 1187 ble kapellet omgjort til moské og utstyrt med steinkuppel og mihrab. Ettersom kapellet for det mest ble oppsøkt av kristne, oppførte ottomanene en moské, Zawiyat al-Adawiyya, med tilhørende minaret ved siden av kapellet i 1620.

Kapellet i moderne tid
----------------------

Hela kapellområdet er fortsatt del en del av moskéen og drives av Jerusalems islamske waqf, men det er åpent for kristen tilbedelse.

Kapellet består av korsriddernes kirke og de muslimske tilbyggene. Inne i selve kapellet er det en steinblokk med hva som sies å være et avtrykk av Jesu høyrefot. En tilsvarende blokk med avtrykk av den venstre foten ble i middelaleren flyttet til al-Aqsa-moskéen.

Ved siden av kapellet er det en grav. Etter jødisk tradisjon ligger der profetinnen Hulda som levde på 600-tallet f.Kr. De kristne mener at graven er fra 400-tallet e.Kr. og tilhører den hellige Pelagia. Etter muslimsk tradisjon er det i stedet Rabia al-Adawiyya, en kvinne som levde på 700-tallet e.Kr. og som har gitt moskéen sitt navn, som ligger i graven.

Referanser
----------

1. 1 2 3 4 5 6 7 8 9 10  Hayes, Holly. «Chapel of the Ascension, Jerusalem». *Sacred Destinations* **(engelsk)**. Besøkt 28. juli 2014.
2. 1 2  *Women of Bible Lands: A Pilgrimage to Compassion and Wisdom* **(engelsk)**. Liturgical Press. 2004. s. 115–116. ISBN 0814651569.
3. 1 2 3 4  «Chapel of Ascension». *BibleWalks* **(engelsk)**. 24. september 2008. Besøkt 28. juli 2014.
4. ↑  «Dome of the Ascension». *seetheholyland.net* **(engelsk)**. Arkivert fra originalen 28. juli 2014. Besøkt 28. juli 2014.

Eksterne lenker
---------------

* (en) Chapel of the Ascension – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Hegg Bruk A/S** var en trevareprodusent, senere også produsent av gaffeltrucker, i Svinevoll i tidligere Våle kommune i Vestfold. 
Virksomheten ble grunnlagt av Reidar Hegg fra Hillestad i 1938 på tomta til Svinevoll stasjon på den da nedlagte Eidsfossbanen, og het da *Svinevoll Sag og Høvleri*. Virsomheten ble gjort om til aksjeselskap i 1966 i forbindelse med gjenoppbygging av bedriften etter en brann. Bedriften begynte da med produksjon av ferdighus i stor skala. Bedriften produserte rundt 2000 *Hegg* hus og over 10000 garasjerom.

I forbindelse med flytting av plank til trevarefabrikken var det mange tunge, manuelle løft, og Reidar Hegg konstruerte i 1956 en løfteanordning som kunne monteres bak på en traktor. Denne kunne løfte 2,5 tonn og hadde en løftehøyde på 4,7 meter. Enheten ble satt i produksjon under navnet *Hegg Truck*. Konseptet ble utviklet videre, og etter hvert ble det til selvgående gaffeltrucker med førerhus og løftekapasitet 15 tonn.

I 1978 ble rettighetene til å produsere gaffektruckene solgt til Kaldnes Mekaniske Verksted i Tønsberg. Truckene ble der utviklet videre, og de største som ble produsert der hadde en løftekapasitet på hele 52 tonn. Produksjonen ved Kaldnes ble nedlagt i 2001.

Referanser
----------

1. ↑  «Svinevoll Sag og Høvleri - Hegg bruk – lokalhistoriewiki.no». *lokalhistoriewiki.no*. Besøkt 15. september 2022.
2. 1 2  «Re-minne - Årsskrift for Ramnes historielag og Våle historielag» (PDF). Arkivert fra originalen (PDF) 15. september 2022. Besøkt 15. september 2022.
3. ↑  Kaldnes Mek. Veksteds historie

Litteratur
----------

* Trygve Gran (2006). «Industri, handel og service på Svinevoll gjennom tidene.». *Re-minne - Årsskrift for Ramnes historielag og Våle historielag* (PDF). s. 39-41. Arkivert fra originalen (PDF) 15. september 2022. Besøkt 15. september 2022.
Tysk Templerkoloni i Haifa, tresnitt, 1875
**Tempelgesellschaft** er en tyskprotestantisk sekt. Dens røtter er i den pietistiske bevegelse i den lutherske kirke i kongedømmet Württemberg.

Templerne ble ekskludert fra deres lutherske moderkirke i 1858, på grunn av deres endetidsteologi. De hadde som mål å realisere de israelske profeters apokalyptiske visjoner i Det hellige land.

Christoph Hoffmann grunnla Templerselskapet i 1861. Han hadde 60 følgesvenner da de forlot den lutherske «Landeskirche» i Württemberg.

Hoffmann hadde den overbevisning at han var kallet til å bygge kristne fellesskap i Det hellige land. De reiste til Palestina og grunnla Templerfellesskap i Haifa (1869), Sarona (1871) og Rephaim nær Jerusalem (1873). Tidlig på 1900-tallet tilkom templerkoloniene Wilhelma, Betlehem i Galilea og i Waldheim.

Referanser
----------

1. ↑  Israel: The Land and the People
2. 1 2 3  Helmut Glenk; Horst Blaich; Manfred Haering: *From Desert Sands to Golden Oranges: The History of the German Templer Settlement of Sarona in Palestine 1871-1947* (Victoria, BC: Trafford, 2005), s. xxv–xxvi
**Norner AS** er en petrokjemibedrft i Bamble i Telemark. Selskapet utvikler og forsker frem bærekraftige produkter og løsninger i de fleste industrier der plast og kompositter er sentralt. Norner har kunder innen petrokjemisk industri, emballasjeindustri, offshoreindustri, helseteknologi, bygg og infrastruktur og fornybar energi. 

Norner er heleid datterselskap av Thailandske SCG, Siam Cement Group. Selskapet har kunder over hele verden og har ca 90 ansatte i 2021. Hovedkontoret er i deres nye Polymer Exploration Centre i Porsgrunn.

Historie
--------

I 1977 åpnet Saga Petrokjemi flere plastfabrikker i Rønningen industripark i Bamble. I tilknytning til fabrikkene ble det også opprettet et forskningssenter på stedet. I 1984 ble plastvirksomheten med forskningssenteret overtatt av Statoil, og i 1994 ble anlegget overtatt av den multinasjonale plastprodusenten Borealis.

Borealis trakk seg senere ut av Norge, og den 1. september 2007 skilte Borealis ut forskningssenteret med personell, laboratorier og plastbearbeidingsutstyr som eget datterselskap kalt Norner Innovation. Dette nye selskapet begynte å selge sine tjenester til eksterne kunder. Norner Innovation videreførte og utvidet forskningen på og utviklingen av polyolefiner (polyetylen PE og polypropylen PP). Borealis solgte seg ut i 2008.

I 2011 opprettet Norner Innovation et datterselskap i India. Selskapets navn ble samme år endret fra Norner Innovation til Norner. Navnet Norner henspiller på de tre nornene (skjebnegudinner) i norrøn mytologi.

Norner ble i 2014 kjøpt opp av det thailandske selskapet SCG (Siam Cement Group), som har hovedkontor i Bangkok. Norner satset deretter videre som en sterk europeisk enhet innen SCG. I 2020 ble Norner medeier, sammen med Arendals Fossekompani, UiA, Resitec, og Elkem, i det såkalte «katapultsenteret» Future Materials. Siden 2018 har Kjetil Larsen vært daglig leder i Norner. Norner flyttet til nytt forskningsbygg, Polymer Exploration Centre, i Porsgrunn i slutten av 2021.[]

Referanser
----------

1. ↑  Norner, bedriftsfakta på Purehelp
2. ↑  Plastforum 16. mai 2011 Arkivert 19. desember 2013 hos Wayback Machine.
3. ↑  Pressemelding fra Norner 30. juni 2011[*død lenke*]

Eksterne lenker
---------------

* Norners hjemmeside
* Tidsskrift for Kjemi, 2007

|  |  |
| --- | --- |
| Oppslagsverk/autoritetsdata | ISNI **·** Brønnøysundregistrene
 |
**Hvitboka av 1939**, også kjent som **MacDonald-hvitboka** etter Malcolm MacDonald, den britiske koloniministeren som sto ansvarlig, var en politisk utredning utgitt av den britiske regjering under Neville Chamberlain. Bakgrunnen for utredningen var det arabiske opprøret 1936-39. I utredningen ble en oppdeling av Palestinamandatet avvist, i stedet foreslo Hvitboka et uavhengig Palestina styrt av arabere og jøder i proporsjon til deres befolkningsantall i 1949.

I perioden 1940-44 ble det satt et tak på antall jødiske immigranter på 75 000, bestående av en årlig kvote på 10 000 fordelt på hvert år og en ekstrakvote på 25 000 fordelt på samme antall år for å dekke eventuelle flyktningkriser. Etter denne datoen ville videre innvandring være avhengig av godkjennelse av den arabiske majoriteten i området. Det ble også lagt restriksjoner på jøders mulighet til å kjøpe landområder.

Eksterne lenker
---------------

* 

|  |  |
| --- | --- |
| Wikisource | (en) British White Paper of Palestine of 1939 – originaltekster fra den engelskspråklige Wikikilden |

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Skagerrak Sparebank** er en sparebank i Nedre Telemark som ble til 1. januar 2017 som et resultat av fusjonen mellom *Bamble Sparebank* (stiftet 1849) og *Kragerø Sparebank* (stiftet 1926).

Banken har ikke et eget hovedkontor, men har fem avdelingskontor i Kragerø, Nenset, Sannidal, Skien og Stathelle.

Kragerø Sparebank
-----------------

*Kragerø Sparebank* ble opprinnelig opprettet i januar 1840, men måtte innstille sine betalinger 5. desember 1924 og satt under offentlig administrasjon i august 1925. Det skjedde etter at en plan om rekonstruksjon ikke hadde ført frem, slik at banken overgikk til likvidasjon under offentlig kontroll med påfølgende og endelig avvikling i desember 1930.

I april 1926 ble det startet arbeid for opprettelse av en ny sparebank og et grunnfond på 158 000 kroner ble tegnet. 15. desember samme år, åpnet *Kragerø Nye Sparebank* og navnet ble beholdt frem til 1948, da ordet «Nye» ble besluttet fjernet.

Referanser
----------

1. ↑  «Nøkkelopplysninger fra Enhetsregisteret». Brønnøysundregistrene.
2. 1 2  «Disse to har slått seg sammen og laget ny bank». Telemarksavisa. 26. februar 2016. Besøkt 5. april 2018.
3. 1 2 3 4 5  «Kragerø Sparebank – historie og alder». Kragerø Blad Vestmar. 4. november 2014. Besøkt 5. april 2018.

Eksterne lenker
---------------

* Offisielt nettsted
Utsyn over Medan, 2008
**Medan** er hovedstaden i provinsen Sumatera Utara (Nord-Sumatra) i Indonesia. Den er nord i provinsen og har en havneby, Belawan, og en internasjonal flyplass. Byen har (pr. 2004) 1 743 500 innbyggere; med forsteder antagelig rundt 2,5 millioner. I Indonesia er bare Jakarta og Surabaya større.

Bygrensen er nokså vid ved at den strekker seg ned til kysten ved Malakkasundet, mens selve sentrale Medan ligger cirka 15 kilometer fra kysten.

Medans offisielle grunnleggelsesdag er 1. juli 1590.

Historie
--------

Medan begynte som *Kampung Medan* (*kampung* betyr «landsby»). Kampung Medan ble grunnlagt av Guru Patimpus omkring 1590. Kampung Medan lå i *Tanah Deli* (Deli-landet), og ble derfor også kalt Medan-Deli. De første innbyggere der tilhørte batakfolket. Det var ikke før kongen av Aceh, Sultan Iskandar Muda, sendte sin krigsherre Gocah Pahlawan Laksamana Khoja Bintan som sin representant i Tanah Deli at kongedømmet Deli begynte å vokse. Denne vekst tok Medan del i. Men kraftig økonomisk utvikling fant ikke sted i Medan før de nederlandske koloniherrer begynte å rydde land for å anlegge tobakksplantasjer. Medan ble da raskt et økonomisk og administrativt sentrum som skulle dominere utviklingen i hele landets vestre del. 

Nederlenderne hersket over Tanah Deli siden 1658, etter at Sultan Ismail, hersker av kongedømmet Siak Sri Indrapura hadde avstått områdene Deli, Langkat og Serdang. I 1915 ble Medan hovedstad for provinsen Nord-Sumatra, og fikk bystatus i 1918.

Medan er her skrevet med rødt.

Eksterne lenker
---------------

* Offisielt nettsted Rediger på Wikidata

* (en) Medan – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Universalis **·** VIAF **·** GND **·** LCCN **·** GeoNames **·** MusicBrainz
 |
**Alexander Flotve** (født 27. desember 1971 i Åkrehamn) er en norsk musiker, komponist, arrangør og produsent.

Bakgrunn
--------

Etter tre år på musikklinjen ved Skeisvang Videregående Skole i Haugesund, ble Flotve utdannet ved Agder Musikkonservatorium/UiS (1990–1995) og ved London Music School/MI London (1997–1998), der han fikk utmerkelsen *årets gitarist* i 1998. Han er gitarist i bandet Leif & Kompisane og fast musikalsk makker med forfatter og musiker Tore Renberg. I 2000 ga han ut gitarboken *Tell med meg* på Cantando Musikkforlag. Han debuterte med soloalbumet *Friselliana* (Barrot/Forte Music) i 2020. Flotve driver til daglig lydstudioet KompisStudio i Stavanger. 

Som produsent og arrangør har Flotve blant annet jobbet for artister og band som Dickensbandet, Magne Høyland, Atlars, Mareike Bechtel Wang, Arny Egeland, Leif og Kompisane, Geir Arne Hansen, Frank Robert Andreassen og Harry’s Lirekasse. 

Som komponist har Flotve blant annet komponert teatermusikk til Rogaland Teaters oppsetning av *Pust* (D. Macmillan), musikk til flere barneforestillinger i regi av Rikskonsertene, laget musikk til Jens Zetlitz 250 års jubileumsforestilling på Tou Scene og skrevet musikk til to dobbeltalbum med Andreas «Ajax» Jacobsen tekster (Dreyer Bok). Han har også vært låtskriver for (og medlem av) ulike band som Dickensbandet, Kammerherrene, Harry’s Lirekasse og (Tre) Vise Menn fra Haugesund samt skrevet låter med andre artister i forbindelse med ulike plateutgivelser, deriblant rap artisten Atlars, Leif Nilsen, Mareike Bechtel Wang og Magne Høyland.

Som musikalsk leder, kapellmester, komponist og arrangør har Flotve blant annet hatt ansvaret for Fargespill Stavanger i Stavanger Konserthus 2012, 2013 og 2014 på forestillingene «Drømmer» og «Fargesprell». Han var også kapellmester for Cupfinaleshowet i Oslo Spectrum under cupfinalen 2019.

Flotve har vært studiomusiker på en lang rekke utgivelser deriblant med Elin Furubotn, Tore Renberg, Leif og Kompisane, Atlars, Håkon Berge/Gunnar Roalkvam/Stavanger Symfoniorkester, Magne Høyland, Mareike Bechtel Wang, Torfinn Nag og Staysmann. 

Som utøvende musiker har Flotve jobbet med et utall lokale og nasjonale artister og har blant annet turnert med Jan Toft, Tore Renberg, (Tre) Vise Menn, Atlars og Leif og Kompisane. Han har også jobbet som teatermusiker på en rekke produksjoner ved Rogaland Teater og Haugesund Teater samt Scenekraft, Sandnes Kulturhus og Agder Teater.

Diskografi
----------

*Friselliana* (Barrot/Forte Music 2020).

Referanser
----------

1. ↑   www.rockipedia.no[Hentet fra Wikidata]
2. ↑   www.rogalyd.no[Hentet fra Wikidata]
3. ↑  Rockheim. «Alexander Flotve « Rockipedia». *Rockipedia* **(engelsk)**. Arkivert fra originalen 28. november 2020. Besøkt 24. april 2020.
4. ↑  «Alexander Flotve». *Rogalyd*. Besøkt 24. april 2020.
5. ↑  Musikkforlag, Cantando. «Tell med meg ( CN0192 )». *Cantando Musikkforlag*. Besøkt 23. april 2020.

Eksterne lenker
---------------

* Offisielt nettsted
**Padang** er provinshovedstad for Vest-Sumatra på Indonesia. Den har en befolkning på omkring 800 000.

De fleste innbyggere tilhører *minangkabau-folket* og har sitt eget språk *minangkabau* (kort: *minang*). Men det er også en kinesisk minoritet sør i byen, i *Kampung Cina* (på minangkabau: *Kampuang Cino*, «Chinatown»). Minangkabauene er overveiende muslimer, det kinesiske mindretallet overveiende kristne (for det meste protestanter, skjønt det er også mange katolikker). Byen ble katolsk bispesete i 1961.

Padang er den største havnebyen på Sumatras vestkyst. Siden 1500-tallet har byen vært et viktig handelssted. På 1500- og 1600-tallet ble dyrkningen og handelen med pepper utviklet, og ble utskipet til India, Portugal, Storbritannia og Nederland. 

Denne byen som ble en nederlandsk handelspost i 1680 og for det meste var del av nederlandsk Ostindia, var i to omganger under britisk kolonistyre. Første gang var fra 1781 til 1784, og annen gang fra 1795 til 1819. 

Fra omkring 1780 var gull Padangs viktigste handelsvare, det var gullgruver i omlandet. Da gruvene var tømt, ble kaffe og tekstiler av mer fremtredende økonomisk betydning. I vår tid utskipes særlig sement, kanel, steinkull, kaffe, muskatnøtt, triplex, rattan, gummi, kopra og te. 

Padang har en utviklet turistnæring, særlig fordi byen er utgangspunkt for surfere som vil prøve bølgene ved Mentawaiøyene. Byen har et universitet, Andalas-universitetet, grunnlagt i 1956.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** GeoNames **·** GeoNames **·** MusicBrainz
 |
**Peter Schindler** (født 16. februar 1892 på Frederiksberg i Danmark, død 14. februar 1967) var en dansk katolsk prest og forfatter. Han var konvertitt fra lutherdommen. Han regnes som den førende danske katolske kulturpersonlighet i mellomkrigstiden.[] Gjennom et stort og variert forfatterskap (reiseskildringer, apologetisk litteratur, prekener, dikt, avisartikler, salmer, oversettelser) nådde han ut til brede kretser.[]

Han ble student i 1909 og leste teologi til 1913, da han stakk til sjøs som messegutt. I 1914 konverterte han til katolisismen. 

Han studerte teologi i Roma 1914-17 og ble presteviet og ordinert i Siena 7. oktober 1917. Året etter dro han hjem til København, der han ble kapellan ved den katolske Sakramentskirken 1918-19. 

Så gikk turen igjen til Italia, der han studerte 1919-21. 

Senere virket Schindler som prest i Svendborg 1921-24, i Rudkøbing 1925-28 og i København 1928-30. Han studerte kristen arkeologi ved det pavelige institutt i Roma 1931-33 og vendte så igjen hjem for å bli rektor ved klosterskolen i København 1933-39, prest ved Skt. Knuds Kapel 1939-42 og ved Skt. Augustins Kirke 1942-43. 

Blant annet i kraft av hans markante profil ble det dansk-tyske motsetningsforhold blant katolikkene i Danmark skjerpet.[]

Han hadde en stor kjærlighet til Italia og bosatte seg fra 1946 i Roma, hvor han ble pavelig husprelat fra 1962. 

Han var en åpen og utadvendt natur[] og foretok mange reiser i Europa, Nord-Afrika, Levanten og Sørøstasia. 

Schindler utgav mange teologiske skrifter, men også skildringer av Italia i bøkene *Rejse i Italien – udenfor Rom* (1953), *Ønskerejsen* (1953), *Dage i Rom* (1956), *Dage i Norditalien* (1956) og *Dage i Syditalien* (1958). Disse bøkene ble meget populære i Danmark og tjente som veiledning for mange danske turister.[]

Referanser
----------

1. ↑   Gemeinsame Normdatei, besøkt 14. mai 2014[Hentet fra Wikidata]
2. 1 2   Dansk biografisk leksikon, Dansk Biografisk Leksikon-ID Peter\_Schindler[Hentet fra Wikidata]
3. ↑   Gemeinsame Normdatei, besøkt 22. desember 2014[Hentet fra Wikidata]

  

Portaler: Litteratur | Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
***Home Room*** er en amerikansk dramafilm, med Erika Christensen, Busy Philipps og Victor Garber i hovedrollene. Filmen hadde premiere i USA den 12. april 2002.

Handling
--------

En skolemassakre etterlater syv studenter og gjerningspersonens foreldre døde, og en student ved navn Deanna Cartwright (spilt av Erika Christensen) blir alvorlig skadet. Gjerningspersonen ble skutt av politiet under en konfrontasjon kort tid etter selve skytingen, og det eneste vitnet (og en annen potensiell mistenkt) er Alicia Browning (spilt av Busy Philipps) en goth-student som blir etterforsket av Martin Van Zandt. Skolens rektor ber Alicia besøke Deanna ved sykehuset. Ulikhetene deres er tydelige umiddelbart.

Alicia er en outsider som bor hos en alene-forelder som unngår samfunnet, som på samme måte skyr henne. Samtidig kommer Deanna fra en velstående familie, får gode karakterer på skolen, og er populær blant de andre klassekameratene. Til å begynne med virker Deanna optimistisk og munter. Men snart viser det seg at under hennes tilsynelatende positive ytre ligger det psykologiske arr etter skyte-episoden.

Alicia begynner snart å få medfølelse med henne, samtidig som hun kjemper mot sine egne demoner - inkludert et tidligere selvmordsforsøk. Gjennom disse lignende følelsesmessige båndene danner Alicia og Deanna etter hvert et usannsynlig vennskap, samtidig som begge to forsøker å håndtere deres psykologiske problemer.

Skuespillere
------------

* Busy Philipps som Alicia Browning
* Erika Christensen som Deanna Cartwright
* Victor Garber som etterforsker Martin Van Zandt
* Raphael Sbarge som Macready
* Ken Jenkins som politi-sjef
* Holland Taylor som Dr. Hollander
* Arthur Taxier som Mr. Browning
* James Pickens jr. som rektor Robbins
* Constance Zimmer som assistent Kelly
* Richard Gilliland som Mr. Cartwright
* Roxanne Hart som Mrs. Cartwright

Eksterne lenker
---------------

* Internet Movie DataBase
**Lutheran Church of Australia** er det største lutherske kirkesamfunnet i Australia og New Zealand. Kirkesamfunnet har rundt 30 026 medlemmer fordelt på kirken i Australia og Lutheran Church of New Zealand som regnes som en del av LCA.

Lutheran Church of Australia (LCA) ble dannet i 1966 da de ulike lutherske synodene som var i landet slo seg sammen til ett kirkesamfunn. Samtidig ble lutherske menigheter i New Zealand med i kirken som et eget distrikt.

Kirken er en synodal kirke, og holder generalforsamling hvert tredje år.

LCA er med i Luthersk verdensforbund, National Council of Churches in Australia og International Lutheran Council.

Referanser
----------

1. ↑  About us - Lutheran Church of New Zealand. Lest 25. april 2016
2. ↑  Our History at a Glance Arkivert 8. mai 2016 hos Wayback Machine. - LCA. Lest 25. april 2016

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Habiba Sarobi** (Dari: حبیبه سرابی) (født 1956) er en afghansk hematolog, politiker og en reformer av gjenoppbyggingen av Afghanistan etter Talibans fall. I 2005 ble hun den første kvinnen i Afghanistan som ble utpekt til å bli guvernør for Bamiyan provinsen av President Hamid Karzai, og er dermed den første kvinnelige guvernøren i Afghanistans historie.

Hun har tidligere vært minister for kvinners rettigheter så vel som minister for kultur og utdanning. Sarobi har blitt instrumental i å fremme kvinners rettigheter og representasjon, og i miljøspørsmål. Hun tilhører Hazara folket. Hennes etternavn er noen ganger stavet Sarabi eller Sarubi. 

Sarobi er født i Sorab, Ghazni provinsen og vokste opp ved å reise rundt i landet med sin far. Hun flyttet senere til Kabul og gikk på videregående skole og studerte medisin på universitetet. Etter studiene i 19867 ble hun tildelt et stipend av Verdens helseorganisasjon og flyttet til India for å gjennomføre studiene innen hematologi.

Under Talibans regime flyktet hun og barna til Peshawar, Pakistan, men kom ofte tilbake i all hemelighet. Mannen hennes ble igjen i Kabul for å ta vare på familien hans. Hun jobbet også under jorden som lærer for jenter i all hemmelighet i både Afghanistan og i flyktningleirer i Pakistan for afghanske flyktninger. I 1998 ble hun medlem av Afghanistans institutt for læring, og ble etterhvert generalsekretær for hele energinasjonen. Hun ble også visepresident for Humanitær bistand for Afghanistans kvinner og barn.

Som guvernør har Sarobi fokus på turisme som kilde til inntekter. Provinsen er en historisk kilde til buddistisk kultur og var området hvor Buddha-statuene i Bamiyandalen var, fram til Taliban ødelagte dem før invasjonen av Afghanistan. Derimot er Bamiyan en av de fattigste og mest underutviklede provinsene i Afghanistan, med oppramsing av probleemer inkludert høyer grader av analfabetisme og fattigdom.

I 2008 inkluderte Time magazine henne i listen over heltene for miljøet, til dels for hennes arbeid med å etablere Band-e Amir nasjonalpark av Afghanistan i Bamiyan. I 2013 vant hun Ramon Ramon Magsaysay-prisen. 

Den 8. mars 2018, på den internasjonale kvinnedagen holdt hun en tale til FNs sikkerhetsråd under den åpne debatten om FNs oppdrag i Afghanistan.

Se også
-------

* Hazarafolket
* Forfølgelsen av hazarafolket i Quetta

Referanser
----------

1. ↑   The International Who's Who of Women 2006[Hentet fra Wikidata]
2. ↑  Adamec, Ludwig W. (2012). *Historical dictionary of Afghanistan* (4. utg.). Lanham, Md.: Scarecrow Press. s. 399. ISBN 9780810878150.
3. ↑  HABIBA SARABI (8. mars 2018). «UN Security Council Briefing on Afghanistan by Habiba Sarabi». *Women Peace Security*. Women Peace Security. Besøkt 11. mars 2018.

Eksterne lenker
---------------

* Biography on the Global Fund website
* Biography on Salon.com
* BBC article on her appointment as governor
* BBC article on her impending appointment
* NPR Report: Female Governor Fights Lonely Battle in Afghanistan
* EurasiaNet: Afghanistan's First Female Governor Strives to Change Attitudes and Habits
Detalj fra Charles McKenny Hall.
Brann i 1987 som ødela bl.a et teleskop fra 1903.
**Eastern Michigan University** er et delstatseid universitet i Ypsilanti i delstaten Michigan, USA. Det ble grunnlagt i 1849 som den aller første høyskole *(Normal School)* utenfor de opprinnelige tretten koloniene.

Ved *Eastern Michigan* var det i 2006 immatrikulert 22 821 studenter, og skolepengene det samme året var på US$ 6 935 årlig for delstatens egne studenter (90% av studentmassen). Av studentene går nesten 5 000 på høyere grads studier (Master, Ph.D). Det var studenter fra 74 land i 2007.

Det høyeste undervisnings- og eksamensnivået strekker seg helt til doktorgrad. fagfokuset er på utpregede *liberal arts*-studier med bred samfunnsappell – lærerstudier, helserelaterte studier, språk, humaniora og tekniske fag.

Doktorgrad tidleles i skoleledelse, teknologifag og psykologi.

*Sherzer*-observatoriet er et astronomisk forskningssenter som ble herjet av brann i 1987, da det gamle Mellishteleskopet fra 1903 ble totalskadd.

Det moderne *Bruce T. Halle University* har et automatisert, datastyrt boksøkerutstyr som har kapasitet til å finne inntil én million bøker.

Den 7. juli 2008 ble Dr. Susan Martin innsatt som EMU's 22. president. Hun er den første kvinnelige president i EMU's historie.

Referanser
----------

1. ↑   *Intergrert IT-system for akademisk utdannelse*, Wikidata Q6042926,

Eksterne lenker
---------------

* (en) Offisielt nettsted Rediger på Wikidata

* (en) Eastern Michigan University – kategori av bilder, video eller lyd på Commons Rediger på Wikidata

* (en) Eastern Michigan University – galleri av bilder, video eller lyd på Commons Rediger på Wikidata
* Eastern Michigan University på Twitter Rediger på Wikidata

* Eastern Michigan University på Facebook Rediger på Wikidata

* Eastern Michigan University på Instagram Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** GeoNames **·** GNIS
 |
**Smørbukk** er en norsk tegneserie som først ble trykt i *Norsk Barneblad* sommeren 1938. Tegneserien var basert på Smørbukk fra Asbjørnsen og Moes Norske folkeeventyr, tegnet av Jens R. Nilssen og det første heftet var skrevet av barnebladets redaktør Andreas Haavoll.

De påfølgende heftene var skrevet av Haavoll og Øyvind Dybvad i fellesskap, og nå var det ikke lenger gutten fra eventyret, men en matglad liten gutt som kom ut for en rekke krevende situasjoner. I 1956 tok Johannes Farestveit over som manusforfatter, en rolle han hadde helt til han gikk av som redaktør for Norsk Barneblad i 1979. I 1941 kom det første Smørbukkheftet til jul. Etter det har Smørbukk kommet ut som julehefte hvert år utenom 1944, da det var papirmangel. Hvert hefte består av en fullstendig og selvstående historie. Heftene kommer ut på nynorsk, og har åpnet for flere nynorske tegneserier.

Jens R. Nilssen tegnet serien fram til 1959, hvoretter Solveig Muren Sanden tok over. Fra 1982 har Smørbukk blitt tegnet av Håkon Aasnes, som i likhet med sine forgjengere fargelegger/maler sidene for hånd. I perioden 1987-1990 og fra og med 2000 har Aasnes også skrevet manus. Olav Norheim og Velle og Gard Espeland har også bidratt med tekst
til serien.

Portal: Tegneserier
***Rødbrystet åtselbille*** (*Oiceoptoma thoracica*) er en bille som tilhører familien åtselbiller (Silphidae). Denne ganske store, svarte og røde arten er lett å kjenne igjen og er ganske vanlig i Norge. Den lever på åtsler og annet råtnende materiale.

Utseende
--------

En middelsstor til ganske stor (11-16 millimeter), avlang, litt flat, gråsvart åtselbille. Pronotum er rustrødt. Arten kan ikke lett forveksles med noen annen norsk bille. Antennene er omtrent så lange som hode og thorax til sammen, med en løs, tre-leddet kølle i spissen. Hodet er ganske lite, med små fasettøyne. Pronotum er ganske flatt, stort og bredt, med sterkt rundede sider, litt bulkete og rustrødt farget, det står dermed i sterk kontrast til resten av dyret. Dekkvingene er flate og parallellsidige, litt matte, hver vinge med tre markerte lengderibber. Den andre ribben har en markert knekk i den bakre delen. Beina er forholdsvis korte, svarte som resten av kroppen.

Levevis
-------

Denne billen finnes gjerne på små kadavere, for eksempel døde småfugler, men kan også finnes på gjødsel og på sopp, spesielt på stanksopp (*Phallus impudicus*), der den trolig blir tiltrukket av den åtsel-lignende lukten. Som de fleste andre åtselbiller flyr den godt og kan gjerne påtreffes flygende.

Utbredelse
----------

Arten er utbredt i hele Europa og finnes også østover til Japan. I Nord-Amerika blir den erstattet av den lignende arten *Oiceoptoma noveboracense*.

Systematisk plassering
----------------------

**Treliste**
* Ordenen biller (Coleoptera)
	+ Underordenen Polyphaga
		- Overfamilien åtsel- og rovbiller (Staphylinoidea)
			* Familien **åtselbiller** (Silphidae)
				+ Underfamilien **åtselbiller** (Silphinae)
					- Slekten ***Oiceoptoma*** Leach, 1815
						* rødbrystet åtselbille, *Oiceoptoma thoracica* (Linnaeus, 1758)

Kilder
------

* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr Arkivert 2. juni 2017 hos Wayback Machine.

Eksterne lenker
---------------

* (en) *Oiceoptoma thoracicum* i Encyclopedia of Life Rediger på Wikidata

* (en) *Oiceoptoma thoracicum* i Global Biodiversity Information Facility Rediger på Wikidata

* (no) *Oiceoptoma thoracicum* hos Artsdatabanken Rediger på Wikidata

* (sv) *Oiceoptoma thoracicum* hos Dyntaxa Rediger på Wikidata

* (en) *Oiceoptoma thoracicum* hos Fauna Europaea Rediger på Wikidata

* (en) *Oiceoptoma thoracicum* hos NCBI Rediger på Wikidata

* (en) *Kategori:Oiceoptoma thoracicum* – bilder, video eller lyd på Wikimedia Commons Rediger på Wikidata

* (en) *Oiceoptoma thoracicum* – galleri av bilder, video eller lyd på Wikimedia Commons Rediger på Wikidata

* *Oiceoptoma thoracicum* – detaljert informasjon på Wikispecies Rediger på Wikidata
**Li Jingquan** (født 19. september 1908 i Lichuan i prfekturet Fuzhou i provinsen Jiangxi i Kina, død 24. april 1989 i Beijing) var en kommunistisk hakkakinesisk politiker.

Liv og virke
------------

### Bakgrunn

Li Jingquan var hakkakineser av bondeslekt, familien var landeiere. Han begynte å studere marxistist teori i ungdomsårene. Han studerte ved Guomindangs bondeinstitutt i Guangzhou da det ble ledet av Mao Zedong. 

### Kommunist og revolusjonær

Han ble med i den kommunistiske ungdomsliga i 1927, og ble fullt medlem av det kinesiske kommunistiske parti i 1930. 

I 1931 ble han med i Den røde armé i Jiangxi, som ble ledet av Zhu De. Han deltok i «den lange marsjen» og samarbeidet tett med He Long. Under den kinesiske borgerkrig virket han først og fremst i Shaanxi og Indre Mongolia. I 1941 giftet han seg med Xiao Li (肖里), og de fikk fem sønner og to døtre.

### Politiker

I 1949 deltok han i erobringen av Sichuan-provinsen, og han ble senere en viktig politiker i provinsen.

Etter at Tibet ble inkorporert med Folkerepublikken Kina i 1950 var Li fiendtlig innstilt til den offisielle politikken i Tibet, som lot den gamle tibetanske regjeringen fortsette som lokal myndighet. Blant annet nektet han å møte Dalai Lama da han reiste gjennom Sichuan i 1954, noe som ble oppfattet som en krenkelse ikke bare av tibetanere, men også av kinesiske kommunister.

I 1956 begynte Li Jingquan, som da var partisekreterær i Sichuan, å gjennomføre kollektivisering av jordbruket i provinsen, noe som førte til opprør blant den tibetanske befolkningen. Opprøret førte til uroligheter i det sentrale Tibet, der det tibetanske opprøret brøt ut tre år etter. Under «det store spranget» skal Lis politikk ha bidratt til at antallet dødsoffer for hungersnøden årene 1959–1962 ble særlig høyt i Sichuan.

Under kulturrevolusjonen ble Li Jingquan utsatt for forfølgelse og ble fratatt alle sine offisielle poster i 1967, men i 1973 fikk han tilbake alle sine partiposisjoner. Han fortsatte å være en viktig nasjonal politiker fram til sin død.

Referanser
----------

1. ↑  Melvyn C. Goldstein: *A History of Modern Tibet, Volume 2, the Calm before the Storm, 1951–1955*, Berkeley: University of California Press, 2007, s. 523f.
2. ↑  Melvyn C. Goldstein: *The Snow Lion and the Dragon: China, Tibet, and the Dalai Lama*, Berkeley: University of California Press, 1997, s. 53.
3. ↑  Frederick C. Teiwes with Warren Sun: *China’s Road to Disaster: Mao, Central Politicians, and Provincial Leaders in the Unfolding of The Great Leap Forward, 1955-1959*, Armonk, N.Y. : M.E. Sharpe, c1999, ss. 151, 174, 176.

Litteratur
----------

* Donald W. Klein; Anne B. Clark: *Biographic Dictionary of Chinese Communism 1921-1965*, Cambridge, Mass. 1971, Harvard East Asian Series, 0073-0491 ; 57 (engelsk). ISBN 0-674-07410-6. .

Eksterne lenker
---------------

* Biografi fra China Vitae
* Kort biografi fra Stefan Landsbergers side om kinesisk propaganda.

  


|  |  |
| --- | --- |
| Oppslagsverk/autoritetsdata | Prabook
 |
WikipediaWikipediaDu kan lese mer om dette emnet i en lengre artikkel om emnet på Nynorsk Wikipedia kalt «**Slaget ved Torgau**». Du kan eventuelt også utvide denne artikkelen ved å oversette derifra.

| Syvårskrigen |
| --- |
| Menorca – Lobositz – Reichenberg – Praha – Kolín – Hastenbeck – Gross-Jägersdorf – Moys – Rochefort – Rossbach – Breslau – Leuthen – Rheinberg – Krefeld – Domstadtl – Cherbourg – Zorndorf – Saint Cast – Tornow – Lutterberg – Hochkirch – Bergen – Kay – Minden – Kunersdorf – Hoyerswerda – Frisches Haff – Maxen – Meissen – Landshut – Korbach – Emsdorf – Warburg – Liegnitz – Kloster Kampen – Torgau – Villinghausen – Kolberg – Wilhelmstahl – Burkersdorf – Lutterberg – Almeida – Kassel – Freiberg |

**Slaget ved Torgau** ble utkjempet 3. november 1760, under syvårskrigen, på Süptitzer Höhen ved Torgau i dagens Tyskland.

Partene
-------

På den ene siden var en prøyssisk armé på 50 000 mann under Fredrik II.

På den andre var en østerriksk armé på 53 400 mann under feltmarskalk Daun.

Resultat
--------

Prøysserne seiret i slaget, og mistet selv 16 600 menn, mens østerrikernes tap var noe lavere, 15 700 mann og 43 kanoner. 

|  |  |
| --- | --- |
| Oppslagsverk/autoritetsdata | LCCN **·** NKC
 |
***Pantelånerne i Las Vegas*** (originaltittel: *Pawn Stars*) er en amerikansk dokusåpe som har gått på History Channel siden 2009. Den ble raskt populær og har fostret flere spin-offs, som *Cajun Pawn Stars*, *American Restoration, Counting Cars.* I tillegg er det etablert egne versjoner av serien i Storbritannia, Australia og Sør-Afrika. Den har også fått flere konkurrenter fra pantelånermiljø, der *Pantelånerne i Detroit* kanskje er mest kjent.

Serien er om pantebutikken Gold & Silver Pawn Shop i Las Vegas Nevada, som er åpen 24 timer i døgnet, og man følger innehaverne Richard Harrison («The Old Man») og sønnen Rick Harrison samt hans sønn Corey («Big Hoss») som en dag skal ta over. Med er også Austin «Chumlee» Russell, en tilsynelatende mindre begavet, men morsom ansatt, som er Coreys venn helt fra barndommen. Gold & Silver Pawn Shop ble åpnet i 1989 av Richard og Rick.

Man ser hvordan kunder kommer til butikken med hensikt til å enten pantsette eller selge gjenstander, og hvordan man diskuterer pris for enten å bli enig eller ikke. Butikken henter ofte inn eksperter for å få verifisert eller restaurert gjenstander. En av disse er Rick Dale i Rick's Restorations, som ble stjerne i sin egen spin-off av serien, American Restoration, som hadde premiere i oktober 2010.

I Norge har serien, i tillegg til History Channel, gått på MAX siden 2010. I 2011 og 2012 lå seertallene på rundt 90 000, noe som gjorde den til en av de mest sette program på kanalen.

Lynyrd Skynyrds "Winning Isn't Everything" brukes som åpningsvignett.

Referanser
----------

1. ↑  «Kampanje - TV3 på vei til å bli en nisjekanal (1.3.2012)». Arkivert fra originalen 21. april 2012. Besøkt 7. mai 2013.
2. ↑  Serienytt - Norske seertall uke 47 (2011)

Eksterne lenker
---------------

* Offisielt nettsted

* (en) Pawn Stars – kategori av bilder, video eller lyd på Commons Rediger på Wikidata
* Gold and Silver Pawn Shop

|  |  |
| --- | --- |
| Oppslagsverk/autoritetsdata | VIAF **·** LCCN
 |
Gravelaster
**Traktorgraver** er opprinnelig en traktor med bakmontert graveaggregat. Den første traktorgraver ble bygd av det britiske selskapet JCB i 1953. Det var Joseph Cyril Bamford som hadde idéen til konseptet som raskt ble en suksess. Opprinnelig var maskinen basert på en standard, bensindrevet traktor med påmontert graveaggregat bak og lasteapparat foran. Den første dieseldrevne traktorgraveren ble produsert av Case i 1959.

Traktorgraveren var svært godt tilpasset datidens behov for en maskin som kunne løse mindre graveoppgaver som inntil da hadde blitt utført manuelt. Med bakmontert graveaggregat og frontmontert skuffe var traktorgraveren i stand til å fullføre en rekke forskjellige oppgaver siden den kunne grave, fylle igjen, laste og losse. Den var smidig og svært manøvrerbar, samtidig som gummihjulene gjorde at maskinen kunne transporteres raskt fra ett sted til et annet. 

Traktorgraveren er gjennom årene utviklet til en høyt spesialisert maskin og kalles i dag **gravelaster**.Gravelasteren er altså ikke en traktor og er ikke underlagt Vegdirektoratet men Arbeidstilsynet. Gravelasteren er beskrevet i arbeidsmiløforskriftene og er der betegnet som en masseforflytningsmaskin. Den har sterkere laste og graveutstyr enn de opprinnelige traktorgraverne. Den er en anvendelig allroundmaskin i forbindelse med vedlikeholdsarbeid i kommuner og delvis også i landbruket. Noen større utgaver brukes ved vedlikehold og bygging av jernbane og trikkelinjer

Produsenten JCB har vært så dominerende i det internasjonale markedet for traktorgravere at forkortelsen JCB er gått inn som generisk betegnelse for traktorgraver på engelsk og står oppført i Oxford Dictionary of English til tross for at det er et varemerke for selskapet JCB (J.C.Bamford (Excavators) Ltd.).

Referanser
----------

1. ↑  «§ 1-4. Definisjoner:». *www.arbeidstilsynet.no* **(norsk)**. Besøkt 19. oktober 2019.

Eksterne lenker
---------------

* (en) Backhoe loaders – kategori av bilder, video eller lyd på Commons Rediger på Wikidata

* (en) Backhoe loader – galleri av bilder, video eller lyd på Commons Rediger på Wikidata

 WikipediaWikipediaDu kan lese mer om dette emnet i en lengre artikkel om emnet på Nynorsk Wikipedia kalt «**Traktorgravar**». Du kan eventuelt også utvide denne artikkelen ved å oversette derifra.
***Tause vitner*** (orig: *Silent Witness*) er en britisk krimserie som har gått på BBC siden 1996. Serien følger et team med rettsmedisinere og deres etterforskning av ulike forbrytelser. Serien ble skapt av Nigel McCrey som tidligere arbeidet som mordpatrulje-detektiv i Nottingham. Hver historie fordeles vanligvis over to episoder, ofte med seks til åtte episoder per sesong. Den første episoden ble sendt i 1996. Nigel McCrey står også bak den prisbelønte serien *Nye triks*, laget i samarbeid med Roy Mitchell.

Serien tiltrakk normalt omtrent sju millioner seere i Storbritannia. I USA ble serien sendt som en del av «Mysterie-mandag» på BBC America. I Norge sendte NRK krimserien som en del av Detektimen fra 2010.

Handling og karakterer
----------------------

Programmet fulgte opprinnelig den kvinnelige patologen Dr. Sam Ryan (som ble forfremmet til professor i løpet av serien), spilt av Amanda Burton. Denne karakteren ble derimot tatt ut tidlig i den åttende serien i 2004.

Det var mange faste biroller som ble skiftet ut i nesten hver sesong, men Dr. Leo Dalton (spilt av William Gaminara) og Dr. Harry Cunningham (spilt av Tom Ward), som ble introdusert i den sjette serien i 2002, forble gjennom sesongene og tok etter hvert over plassen som hovedkarakterene, der Dalton tok over plassen som professor.

En ny karakter, Dr. Nikki Alexander (spilt av Emilia Fox), ble introdusert til teamet i den åttende sesongen, og det er herfra handlingen er best kjent i Norge. Nikki begynte som rettsmedisinsk antropolog, ikke en patolog, og var opprinnelig tatt med i teamet for å analysere knokler. Alexander ble senere representert med de nødvendige kvalifikasjonene for å erstatte stillingen til en patolog, selv om hun egentlig startet med å ha doktorgrad i antropologi og ikke en medisinsk kvalifikasjon. Da Harry forlot serien i sesong 15, fikk Leo og Nikki en ny kollega i Dr. Jack Hodgson (David Caves) og dessuten noe uventet hans personlige lab-assistent Dr. Clarissa Mullery (Liz Carr) fra og med første episode "Forandring" (Org. "Change") i sesong 16. 
Leo Dalton døde i siste episode i sesong 16 da han reddet en afghansk landsby fra en selvmordsbomber.

Noen tidlige sesonger foregikk i Cambridge, men ble senere flyttet til London.

Musikk
------

Musikken til serie-introen for *Tause vitner* er en sang kalt «Silencium» av John Harle. Bakgrunnsmusikken for *Tause vitner* fra sesong 9 og utover er skrevet av den BAFTA-nominerte komponisten Sheridan Tongue.

Eksterne lenker
---------------

* (en) *Tause vitner* på Internet Movie Database Rediger på Wikidata

* (no) *Tause vitner* på NRK TV Rediger på Wikidata

* (en) *Tause vitner* på The Movie Database – TV Rediger på Wikidata

* (en) *Tause vitner* på Metacritic Rediger på Wikidata
* *Tause vitner* hos BBC Online
Innspilling av en episode av *The View* 28. juli 2010. Fra venstre Whoopi Goldberg, Barbara Walters, Barack Obama, Joy Behar, Sherri Shepherd og Elisabeth Hasselbeck.
***The View*** er et amerikansk talk show som har gått på ABC siden 11. august 1997. Programmet består av et panel bestående av fem kvinner som diskuterer dagsaktuelle temaer, med hverandre og inviterte gjester. Panelets faste medlemmer er: Whoopi Goldberg (som òg er ordstyrer), Joy Behar, Elisabeth Hasselbeck, Sherri Shepherd og Barbara Walters. 

Ettersom programmet tar opp dagsaktuelle emner, har det også dekket Presidentvalget i USA 2008, med særlig fokus på emner som har betydning for kvinner. Programmet fulgte senator Hillary Clintons nominasjon i primærvalget. Tilsvarende var John McCains valg av Sarah Palin som visepresidentkandidat, den første kvinnen som er visepresidentkandidat for et av USAs store partier (demokratene og republikanerne) siden Geraldine Ferraro var demokratisk visepresidentkandidat i 1984. Noen av diskusjonene på programmet har vært så opphetede at de har blitt dekket av andre nyhetsmedier, på samme måte som Saturday Night Live også har vært uvanlig dagsaktuelt i denne valgkampen. 

Programmet har blitt kritisert for å være for ensidig i sin dekning av nyheter med få gjester med et høyre-politisk syn, og at det kun det faste panelmedlemmet Elisabeth Hasselbeck som har et slikt syn. På den andre siden er Joy Behar, Sherri Shepherd og Barbara Walters mer sentrums-venstre orienterte.[]

Andre land
----------

Formatet av *The View* er populært og har blitt kopiert andre steder i verden, bl.a. det britiske programmet *Loose Women* på ITV, og det norske *Studio 5* på FEM.

Eksterne lenker
---------------

* (en) Offisielt nettsted Rediger på Wikidata

* (en) The View (talk show) – kategori av bilder, video eller lyd på Commons Rediger på Wikidata
* (en) *The View* på Internet Movie Database Rediger på Wikidata

* (en) *The View* på The Movie Database – TV Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
En Deutz-Fahr traktor med en Trima (Ålö AB) frontlaster
**Frontlaster** er et frontmontert traktorredskap som benyttes til å bære last eller redskaper fremfor traktoren. Pallegaffel, ballegaffel, balleklemme, silosvans, snøskuffe, jordskuffe, snøplog samt en rekke andre redskaper kan monteres på en frontlaster. Det er normalt montert ca. midt på traktoren med parallelle armer fremover over panseret med en knekk ca. over fremakslingen på traktoren for å unngå at hjulene slår i redskapet under bruk. Det opereres ved hjelp av dobbeltvirkende hydrauliske sylindre, typisk gruppert to og to. De bakerste løfter hele frontlasteren opp og ned, mens de fremste bikker påmontert redskap frem og tilbake. Det er også vanlig på mer moderne varianter med ekstra hydaulikkuttak for ekstrafunksjoner på påmontert redskap som for eksempel balleklemmer. Det er også vanlig med støtdempere som gjør at bevegelser fra traktoren blir dempet.

Historie
--------

Frontlasteren utvikling har gått fra tidlige modeller som kun hadde fastmonterte skuffer beregnet på jord og grus der skuffen hadde et utløsersystem via wire, til dagens modeller som er fullkontrollert via hydrauliske sylindre.

Farer ved bruk
--------------

Frontlastere kan være potensielt farlige ved bruk. Tidligere traktormodeller hadde ofte en svak frontaksel og ved overbelastning kunne denne knekke. Dette er som regel ikke et problem på dagens modeller. Ved tunge løft kan imidlertid bakenden løftes av bakken, noe som i verste fall kan føre til traktorvelt. Dette kan motvirkes med bakmonterte vekter.
Andre farer kan oppstå ved at man hever last for høyt. Dette kan føre til traktorvelt særlig i ulendt terreng eller ved brå manøvre i trafikken. Dessuten forsterkes bevegelser og dette kan gjøre at lasten i seg selv forskyver seg.

Eksterne lenker
---------------

* (en) Tractor front loaders – kategori av bilder, video eller lyd på Commons Rediger på Wikidata

 WikipediaWikipediaDu kan lese mer om dette emnet i en lengre artikkel om emnet på Nynorsk Wikipedia kalt «**Frontlastar**». Du kan eventuelt også utvide denne artikkelen ved å oversette derifra.

|  |  |
| --- | --- |
| Oppslagsverk/autoritetsdata | GND
 |